Aarhus Fremad-spilleren Nicholas Gotfredsen har under sit prøvetræningsophold i AaB imponeret så meget, at klubben nu vil lave en aftale med ham, det skriver Nordjyske. - Vi går efter at lave en aftale med ham. Han efterlod et meget sikkert indtryk i den periode han trænede med os, og han spillede overbevisende i den kamp han fik, siger AaB's sportsdirektør, Lynge Jakobsen, til Nordjyske og fortsætter: - Vi er ikke i tvivl om, at han er en spiller, som ret hurtigt bliver en del af truppen til kampe og på baggrund af det Kent (Nielsen, cheftræner, AaB red) og jeg har set, er vi ret sikre på, at han kan gå hele vejen.

Opsummering:
Nicholas Gotfredsen har givet så godt et indtryk i AaB, at klubben nu går efter en fast aftale med den 22-årige forsvarsspiller.